溫州話个詞彙伉別屋宕吳語有倈蠻接近，譬如講“物事”也、“銅鈿”也、“拆爛污”唄何乜唄。但是份格多个是，溫州話底轉比較本土个詞彙。溫州話个語法，伉北面吳語區个語法也蠻爭大恁，比啦起伉邊先个台州也，麗水也比較接近。許何乜原故台州伉麗水聽不懂溫州話呢？個是因為，倈地宕个語言底面每個字眼个讀音，伉溫州話忒爭大。好斯，恁界个溫州話个情況就是：講溫州話个人，自聽不懂別乜吳語。別乜吳語區底面个人，冇接觸過个說話，也聽不懂溫州話。